CELEX: 32015D0669
Language: da
Date: 2015-04-24 00:00:00
Title: Kommissionens afgørelse (EU) 2015/669 af 24. april 2015 om ophævelse af beslutning 2007/421/EF om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF (meddelt under nummer C(2015) 2596)

29.4.2015   
            
            
               DA
            
            
               Den Europæiske Unions Tidende
            
            
               L 110/24
            
         KOMMISSIONENS AFGØRELSE (EU) 2015/669
   af 24. april 2015
   om ophævelse af beslutning 2007/421/EF om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF
   
      
         (meddelt under nummer C(2015) 2596)
      
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 391/2009 af 23. april 2009 om fælles regler og standarder for organisationer, der udfører inspektion og syn af skibe (1), særlig artikel 4, stk. 5, og
   ud fra følgende betragtninger:
   
               (1)
            
            
               I henhold til Kommissionens beslutning 2007/421/EF (2) skal generaldirektøren for energi og transport inden 1. juli hvert år offentliggøre en ajourført liste over organisationer, der er godkendt i overensstemmelse med direktiv 94/57/EF (3), i Den Europæiske Unions Tidende.
            
         
               (2)
            
            
               Direktiv 94/57/EF er omarbejdet til to særskilte EF-retsakter, nemlig Europa-Parlamentets og Rådets direktiv 2009/15/EF (4) og forordning (EF) nr. 391/2009. Forordningen indeholder bestemmelser om udarbejdelse og ajourføring af en liste over anerkendte organisationer.
            
         
               (3)
            
            
               Artikel 4, stk. 5, i forordning (EF) nr. 391/2009 pålægger Kommissionen at udarbejde og jævnligt ajourføre en liste over de organisationer, der er anerkendt i overensstemmelse med denne artikel, og listen skal offentliggøres i Den Europæiske Unions Tidende.
            
         
               (4)
            
            
               Beslutning 2007/421/EF er forældet og bør derfor ophæves, og der bør med jævne mellemrum offentliggøres en ajourført liste over de organisationer, der er godkendt i overensstemmelse med forordning (EF) nr. 391/2009, i Den Europæiske Unions Tidende —
            
         VEDTAGET DENNE AFGØRELSE:
   Artikel 1
   Beslutning 2007/421/EF ophæves.
   Artikel 2
   Generaldirektøren for mobilitet og transport offentliggør senest den 31. august 2015 en liste over de organisationer, der er anerkendt i overensstemmelse med forordning (EF) nr. 391/2009, i Den Europæiske Unions Tidende, og denne liste ajourføres, når det er nødvendigt på grund af ændringer angående de retlige enheder, der er opført på listen.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 24. april 2015.
      
         
            På Kommissionens vegne
         
         Violeta BULC
         
            Medlem af Kommissionen
         
      
   
   
      (1)  EUT L 131 af 28.5.2009, s. 11.
   
      (2)  Kommissionens beslutning 2007/421/EF af 14. juni 2007 om ophævelse af beslutning 96/587/EF om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF (EUT L 157 af 19.6.2007, s. 18).
   
      (3)  Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (EFT L 319 af 12.12.1994, s. 20).
   
      (4)  Europa-Parlamentets og Rådets direktiv 2009/15/EF af 23. april 2009 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (EUT L 131 af 28.5.2009, s. 47).